Јован Смиљанић
Јован Смиљанић (Љубиш, 1889— ?) био је чиновник, учесник Балканских ратова и Првог светског рата и носилац два Ордена Карађорђеве звезде са мачевима. 

Рођен је 23. октобра 1889. године у Љубишу, општина Чајетина, у породици земљорадника Аврама и Јоване. Од завршене основне школе па до пунолетства живео је са родитељима и бавио се пољопривредом. На одслужење војног рока отишао је 5. јануара 1910. године у Други дрински артиљеријски пук у Ваљеву и са том јединицом кренуо у Балканске ратове, док се на Солунском фронту борио као наредник Треће батерије дринског пољског артиљеријског пука. Захваљујући јунаштву, добром држању у свим борбама и бројним одликовањима рат је завршио као резервни артиљеријски капетан I класе.

После ослобођења земље бавио се разним пословима. Познато је да је 1934. године радо као економ фабрике шећера Државног одбора Беље и са супругом Митром и кћерком Видосавом живео у својој кући у Сремској Митровици.

Одликовања и споменице 
 Златни Орден Карађорђеве звезде са мачевима
 Сребрни Орден Карађорђеве звезде са мачевима
 Златна Медаља за храброст Милош Обилић
 Сребрна Медаља за храброст Милош Обилић
 Споменица за рат са Турском 1912
 Споменица за рат са Бугарском 1913
 Албанска споменица
 Руски Златни Орден Светог Ђорђа I реда

Литература 
 

Рођени 1889.
Чајетинци
Српски војници у Првом светском рату
Солунски борци
Носиоци Карађорђеве звезде
Носиоци Албанске споменице
Културно наслеђе Западне Србије
Носиоци Медаље за храброст Милош Обилић